LINGUA GALEGA

3/5/2020

Aparece Rosalía de Castro como referencia da lingua galega. Xa eles a coñecen e irán coñecendo máis curso a curso, pero que quede aí presente...

Esta semana centrámonos nos puntos 3, 4 e 6. De aquí enviar: formulario do 3 online, gravación oral e mostra escrita do 4 (non teñen porqué coincidir) e gravación de lectura en galego a escoller do 7 (2 minutos aprox., valen fragmentos).

A maiores todo aquilo que vexades que necesita corrección ou que vos pareza interesante.

Hai actividades que se manteñen ata a semana das Letras Galegas.

Para completar temos presente as rutinas, enlaces, as recomendacións do departamento de orientación, así como os recunchos da Radio/Biblioteca e de Dinamización lingüística. Non esquezades animarvos para o Lambezolas! Busca o cociñeiro na marxe dereita da páxina web para ver exemplos dende os anos anteriores!

1. Reto do blog da biblioteca.

<http://bibliotecaadevesa.blogspot.com/2020/04/os-retos-do-dia-do-libro.html>

**INTERESANTE ELABORAR UN TEXTO A PARTIR DOS LIBROS QUE TEDES. Á HORA DE ESCOLLER LIBROS, INTENTÁDEO FACER CON LIBROS EN GALEGO... XA QUE NESTE MES DESTACA A CONMEMORACIÓN DAS LETRAS GALEGAS.**

**SERÍA IDEAL ESCRIBIR UN TEXTO PREVIAMENTE E DESPOIS INTENTAR DICILO CANDA UN COMO POIDA, OU LENDO OU DE MEMORIA. ASÍ SERÍA UN TRABALLO MOI COMPLETO.**

2. Cultura galega no mes de maio. Non so traballaremos con material concreto do homenaxeado. Interésannos tamén todas as letras galegas en xeral dos libros e tamén outras manifestacións artísticas. Así que iremos propoñendo neste mes diferentes actividades.

 Seguro que coñecedes esta actividade, de imitar un cadro ou unha ilustración.



 Eu propóñovos que o fagades cunha sinxela imaxe dun pintor lalinense: Laxeiro e o seu cadro *O tamborileiro*.



Info para familias: <https://emigracion.xunta.gal/comunidade-ga/patrimonio-centro-galego/pintura/tamborileiro>

Tamén teredes todo o mes de maio para entregalo. Podédesme dar as imaxes xuntas ou xúntoas eu. Usando aparencia e utensilios semellantes.

Axuntade tamén unha frase... como se souberades o que está pensando...

3. Imos vendo, aos poucos, o vídeo sobre Silleda da TVG, sobre a nosa terra próxima. Poñeremos actividades máis concretas nas próximas semanas. Soaranos algo do que vemos? Logo, compararemos cun vídeo que aparece en Lingua Castelá, da televisión española. Respondede o cuestionario que se enlaza:

<https://docs.google.com/forms/d/e/1FAIpQLSePeueNWv6fVgkgPjbqQDWMa6HjsYsPbVP6R3Y6CuCqEi72Aw/viewform>

*Imos probando este recurso. Ó poñer o voso nome xa me queda rexistrada a vosa participación. Non importa tanto acertar á primeira senón todo o proceso: non hai límite de tempo nin de intentos, ata onde eu sei. Calquera aspecto que non quedara pulido dicídemo.*

4. Expresión oral e escrita. Manteño para os que non o fixeron todo. Incidídesme nos correos na caligrafía e na escritura... realmente é do máis complicado e relevante do curso. Facer mínimo 2 por escrito no caderno e logo un deles para expresión oral. Trátase de copiar e completar para chegar así a unha composición.

Os que os tedes todos feitos por escrito e oral pasade ó exercicio seguinte.

Opción 1

¿Que farías cando pase todo isto?

*Primeiro...*

*Despois...*

*A continuación...*

*Máis adiante...*

*Pero agora, de momento tamén teño que estar ben quedando na casa. ¿Realmente é todo negativo? Vouno pensar.*

Opción 2

¿Que parte da casa me gustaría reformar?

*Gustaríame facer cambios na miña casa.*

*Podemos pintar...*

*Tamén cambiar os mobles de...*

*Sería boa idea poñer algunha semente máis no/a...*

*E por último arranxar o/a...*

*¿Que opina a miña familia? Voulle preguntar e anotaremos as nosas ideas.*

Opción 3

*Conta como son os teus primeiros paseos da corentena nesta semana.*

*Esta semana saín por primeira vez a pasear. Fun andando/en bici...*

*Saín con....*

*Un día chegamos ata....*

*Outros días ata...*

*Sorprendeume que...*

*Foron uns paseos...*

*Nos próximos quero ir ata...*

Opción 4

RECEITA DE COCIÑA

Poñer estes enunciados e ir respondendo

* Ingredientes que veñen de vexetais.
* Ingredientes que veñen de animais.
* Para cantas persoas?
* Utensilios.
* Pasos sinxelos.
* Podémolo comer moi a miúdo? Cres que é saudable?
* Sería para o almorzo, a merenda, como primeiro prato, segundo, prato único de cea ou postre?
* Debuxo e/ou fotos.
* Se facedes algo para o Lambecazolas tamén valería.

5. Só para os que fixeron o exercicios anteriores.

<http://www.kalandraka.tv/gl/seccion2.php?id=33>

Contos Kalandraka TV. Escoita mínimo 2 (1 coñecido e 1 non) e escribe e/ou cóntanos (orientativamente):

Título

Personaxes

Que lle pasou?

Que che gustaría que pasase?

6. Lecturas.

O PINGÜÍN WIKI

Lectura e comprensión das palabras. Cada día que saia máis fluído. Aplicando as rutinas, como xa copian no exercicio 1 só facemos ditados na libreta cunha parte onde completen co que recorden:

* Para os países calorosos Wiki leva\_\_\_\_\_\_\_\_\_\_\_e \_\_\_\_\_\_\_\_\_. (lembrarse de 2 cousas).
* Para os países chuviosos colle \_\_\_\_\_\_\_\_\_ e \_\_\_\_\_\_\_\_\_\_\_\_\_.
* O pingüín sae da casa. Un taxi recólleo para levalo ao aeroporto.
* Tamén leva\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



O PEIXE MÁXICO

Do libro dixital de Santillana: páxinas 164, 165. No PDF que vos adxunto aparece a versión estendida do profesorado. O que aparece das pistas non lle fagades caso. Así lena máis completa se teñen tempo. Se é moi longa podedes completala para a próxima semana. Como hai diálogo, intentade repartir personaxes ou que cambien a entoación.

* Comentade a última frase a ver se vos dades de conta.